ДОКЛАД ЗА ДЕЙНОСТТА

НА

НЧ”ИЗГРЕВ-1936”

ЗА ИЗМИНАЛАТА 2023Г.

Добре дошли на годишно-отчетно събрание на НЧ”изгрев-1936”. Българското читалище се възприема от обществото като културна институция , завоювала своите позиции през годините на съществуване и доказала, че е необходима. Заедно с това се откроява и специфична мисия на читалището за съхранение и развитие на традиционните ценности на нацията. Читалището е сърцето на селото и местната общност, то е единствения създател на културен живот. Читалищата стават и първите граждански организации, които осигуряват равно участие и всеобщ достъп до услуги на всички членове на обществото, като така стимулират и развиват и техните социални взаимоотношения. Нашето читалище се утвърди като място за комуникация на населението от всички възрастови групи. Всички инициативи се случват с активна взаимна работа на хората от селото. Това е пример за екипна работа. Културно-масовата работа през изминалата година беше насочена предимно към празници, бележити дати и чествания.

Уважаеми членове , с настоящия доклад ще ви запозная с дейността на НЧ”Изгрев-1936”.

-Всяка година започваме с „Богоявление”-ритуално хвърляне на кръст в морето и Катерина влиза да го изтегли.

-„Трифон зарезан”- зарязване на лозовия масив и банкет след това.

-„3-ти март”-Беседа, изчетохме материали за освобождението на България от османско иго.

-Април месец беше „Великден”- отново си направихме „Великденска работилница”. Боядисвахме яйца, правихме козунаци, моделирахме фигури от тесто.

-По случай 1-ва пролет си организирахме „Матине”, като изчетохме стихове свързани с пукването на пролетта.

-Също така април, както и през цялата година на сбирките в, четем гатанки, забавни стихове и разкази, четем и обсъждаме думи с не български произход, а същевременно , много използващи се в българския изказ.

-Май месец В.Василева направи викторина, разделихме се на два отбора и отговаряхме на интересни въпроси.

-Месец май- проведохме „С престилка и точилка”, направихме различни видове баници, беше много забавно. Учител по разточване и замятане на листите беше Р.Михайлова.

-Преди „Празника на селото”- основно почистване на площад „Морски” с жените от селото

-„Празник на селото”- изцяло подготовката беше от нас , за да ни излезе по-евтино. Участници в програмата бяха „Детски танцов състав БЪРБОРИНО”, фолклорна група „Добруджанка”, театрална група на община Добричка.

-01.06.-поднасяне на венци в памет на загиналите в „Дуранкулашките събития”

-Месец юни-посетихме фестивала за „Стари градски песни”в с.Крапец

-Още юни започнахме подготовка за „Деня на плодородието”.Новото което е съм го нарекла „Клуб по изкуства”-върху стериопор лепим пана от семена. Направихме много пана, част от които използвахме като интериор за плодородието, подготвихме и за коледния базар, едно подарихме и в с.Горичане в читалището, като им гостувахме.

-Също така цяла година кръжока „Сръчни тюленовки” шихме иглинници тикви и гъбки ,платнени играчки котета,врани и риби за продаване на плодородието и за интериор.

-Месец юли- подготвихме ново мероприятие, което нарекохме „Вечер на морето”. Имаше конкурс за детска рисунка на тема „Морето винаги красиво”. Участие взеха много деца от Тюленово,Езерец, Ваклено и Граничар.Жури в конкурса за детска рисунка бяха В.Василева и Ц.Атанасова. Участници в програмата бяха певческа група от клуб „надежда” Шабла, певческа група от с.Езерец и певческа група от с.Граничар. Всички изпълниха любими на всички песни за морето.Всички участници бяха възнаградени с почерпка.

-Месец Август „Изгрев на пълна луна”- участници Деси и Краси

-Месец септември- „Ден на плодородието”.Огромен труд, винаги добре оценен и възнаграден, труд който само, който се включва ,знае за какво става въпрос. Миналата година заложихме на много неща, които до момента не бяхме ги подготвяли за плодородие- например лютеница, която много бързо продадохме, разточвахме домашна юфка, направихме я на пакети и така продавахме, трахана и др. Отново сме с първа награда за богат и богато аранжиран щанд. Изказвам благодарност на жените от селото, за помощта ,която оказват, за големия труд , който полагат, за да се представяме достойно в това мащабно мероприятие.

-Месец октомври- „Ден на пенсионера”- организирано посетихме общинския празник на пенсионера.

-Месец ноември- отбелязахме „Деня на народните будители”, аз изчетох материал как е възникнал празника, В.Василева изчете разказ, който заинтригува всички.

-За „Деня на християнското семейство”, бяхме поканени на гости в читалището в с.Горичане.Подготвихме голямо пано от семена „Гора”. Бяхме посрещнати много добре.

-Декември –„Никулден”- голям празник, голяма подготовка с помощта на жените от селото.Направихме 10 вида сладки за почерпка, всичко останало беше подготвено както винаги от ресторант „Тюленово” за което много им благодарим.

-Веднага след „Никулден” започнахме подготовката за коледен базар.Много неуспешно посещение.

-Отново приканвам, желаещите да посещават сбирките всяка сряда.При хубаво време походи, разходки до спортната площадка, сбирка на парка с тюлените на въздух, а кръжока „Сръчни тюленовки”, ще работи основно в подготовка за плодородието.

-Надявам се настоящата 2024г. да е също ползотворна и да творим с ентусиазъм, нека добрите каузи да продължат и да развиваме нашата работа.На всички , които участват с желание в читалищната дейност, изказвам своето уважение и благодарност и нека със своя пример заразят нови участници в читалищните дела!